ফের ভুয়ো সার্টিফিকেট নিয়ে ডাক্তারি পড়ার অভিযোগ

কলকাতা: এসএসকেএম হাসপাতালের (SSKM Hospital) পর এবার ঝাড়গ্রাম মেডিক্যাল কলেজ (Jhargram Medical College) । জাল কাস্ট সার্টিফিকেট নিয়ে ডাক্তারি পাঠক্রম পড়ার অভিযোগ উঠলো কলেজের এক পড়ুয়ার বিরুদ্ধে। সেই অভিযোগ জমা পড়েছে অনগ্রসর শ্রেণী কল্যাণ দফতরের কাছে।

আরও পড়ুন: জগন্নাথ মন্দির নিয়ে আগামী কাল নবান্নে বসতে চলেছে প্রস্তুতি বৈঠক

অভিযোগ পেয়েই অনগ্রসর শ্রেণী কল্যাণ দফতরের তরফে তদন্ত করার নির্দেশ স্বাস্থ্য দফতরকে। অভিযোগ পেয়েই তদন্ত শুরু করেছে স্বাস্থ্য দফতর।

গোটা ঘটনায় ঝাড়গ্রাম মেডিকেল কলেজের থেকে একাধিক তথ্য চাইল স্বাস্থ্য দফতরের মেডিক্যাল এডুকেশন ডাইরেক্টরেট বলেই সূত্রের খবর। একজন পড়ুয়া জাল কাস্ট সার্টিফিকেট নিয়ে ডাক্তারি পাঠক্রম পড়ছে বলেই অভিযোগ।